ddrg/super_eurlex huggingface dataset:
Απόφαση του Συμβουλίου

της 19ης Δεκεμβρίου 2001

για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και της Υπηρεσίας Αρωγής και Έργων των Ηνωμένων Εθνών για τους πρόσφυγες της Παλαιστίνης στην Εγγύς Ανατολή (UNRWA) όσον αφορά πρόσθετη χρηματοδότηση το έτος 2001, στο πλαίσιο της ισχύουσας σύμβασης ΕΚ-UNRWA, για τα έτη 1999-2001

(2002/223/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας και, ιδίως, το άρθρο 181 σε συνδυασμό με το άρθρο 300 παράγραφος 3,

την πρόταση της Επιτροπής(1),

τη γνώμη του Ευρωπαϊκού Κοινοβουλίου(2),

Εκτιμώντας τα ακόλουθα:

(1) Η τρέχουσα κρίση στη Μέση Ανατολή έχει επιβαρύνει ακόμη περισσότερο την UNRWA.

(2) Η κοινοτική βοήθεια προς την UNRWA αποτελεί σημαντικό στοιχείο για τη σταθεροποίηση της κατάστασης στη Μέση Ανατολή και, επιπλέον, είναι μέρος της εκστρατείας για την καταπολέμηση της φτώχειας στις αναπτυσσόμενες χώρες, συμβάλλοντας έτσι στην αειφόρο οικονομική και κοινωνική ανάπτυξη του ενδιαφερόμενου πληθυσμού και των χωρών οι οποίες δέχονται τον εν λόγω πληθυσμό.

(3) Η υποστήριξη των δραστηριοτήτων της UNRWA αναμένεται να συμβάλει στην επίτευξη των κοινοτικών στόχων που περιγράφονται ανωτέρω.

(4) Η ισχύουσα σύμβαση μεταξύ της Ευρωπαϊκής Κοινότητας και της Υπηρεσίας Αρωγής και Έργων των Ηνωμένων Εθνών για τους Πρόσφυγες της Παλαιστίνης στην Εγγύς Ανατολή (UNRWA) για τα έτη 1999 έως 2001(3) (Σύμβαση ΕΚ-UNRWA) και, ιδίως, το άρθρο 6 αυτής, προβλέπει προσαρμογές των χρηματοδοτικών συνεισφορών,

ΑΠΟΦΑΣΙΖΕΙ:

Άρθρο 1

Εγκρίνεται η συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Υπηρεσίας Αρωγής και Έργων των Ηνωμένων Εθνών για τους Πρόσφυγες της Παλαιστίνης στην Εγγύς Ανατολή (UNRWA) όσον αφορά πρόσθετη συνεισφορά ύψους 15 εκατομυρίων ευρώ στην ισχύουσα χρηματοδότηση για το έτος 2001 στο πλαίσιο της ισχύουσας σύμβασης.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία υπό μορφή ανταλλαγής επιστολών δεσμεύοντας την Κοινότητα.

Βρυξέλλες, 19 Δεκεμβρίου 2001.

Για το Συμβούλιο

Ο Πρόεδρος

A. Neyts-Uyttebroeck

(1) Πρόταση της 7ης Δεκεμβρίου 2001 (δεν έχει ακόμη δημοσιευθεί στην Επίσημη Εφημερίδα).

(2) Γνώμη που διατυπώθηκε στις 12 Δεκεμβρίου 2001 (δεν έχει ακόμη δημοσιευθεί στην Επίσημη Εφημερίδα).

(3) ΕΕ L 261 της 7.10.1999, σ. 37.
Απόφαση αριθ. 183

της 27ης Ιουνίου 2001

για την ερμηνεία του άρθρου 22 παράγραφος 1 στοιχείο α) του κανονισμού (ΕΟΚ) αριθ. 1408/71 του Συμβουλίου για τις παροχές υγειονομικής περίθαλψης σχετικά με την εγκυμοσύνη και τον τοκετό

(Κείμενο που παρουσιάζει ενδιαφέρον για τον ΕΟΧ)

(2002/155/ΕΚ)

Η ΔΙΟΙΚΗΤΙΚΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ΓΙΑ ΤΗΝ ΚΟΙΝΩΝΙΚΗ ΑΣΦΑΛΙΣΗ ΤΩΝ ΔΙΑΚΙΝΟΥΜΕΝΩΝ ΕΡΓΑΖΟΜΕΝΩΝ,

Έχοντας υπόψη:

το άρθρο 81 στοιχείο α) του κανονισμού (ΕΟΚ) αριθ. 1408/71 του Συμβουλίου, της 14ης Ιουνίου 1971, περί εφαρμογής των συστημάτων κοινωνικής ασφαλίσεως στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας(1), σύμφωνα με το οποίο είναι επιφορτισμένη με την εξέταση όλων των διοικητικών θεμάτων που απορρέουν από τον κανονισμό (ΕΟΚ) αριθ. 1408/71 και τους μεταγενέστερους κανονισμούς,

το άρθρο 22 παράγραφος 1 στοιχείο α) του κανονισμού (ΕΟΚ) αριθ. 1408/71 σχετικά με τα άτομα των οποίων η κατάσταση της υγείας απαιτεί άμεση παροχή υγειονομικής περίθαλψης κατά τη διάρκεια της διαμονής τους στο έδαφος άλλου κράτους μέλους,

Εκτιμώντας τα ακόλουθα:

(1) Μία πολύ αυστηρή ερμηνεία του άρθρου 22 παράγραφος 1 στοιχείο α) θα είχε ως συνέπεια σημαντικό περιορισμό της ελεύθερης κυκλοφορίας των εγκύων, των οποίων η κατάσταση απαιτεί συνεχή και τακτική θεραπεία ή ιατρικούς ελέγχους και οι οποίες είναι δυνατόν να έχουν άμεση ανάγκη περίθαλψης κατά τη διάρκεια της διαμονής τους στο έδαφος άλλου κράτους μέλους.

(2) Πρέπει να αποφεύγεται κάθε καταχρηστική προσφυγή στις διατάξεις του άρθρου 22 παράγραφος 1 στοιχείο α) από εγκύους οι οποίες διαμένουν προσωρινά στο έδαφος άλλου κράτους μέλους, με σκοπό τις παροχές σε είδος σχετικά με την εγκυμοσύνη βάσει αυτής της διάταξης, χωρίς να πληρούν τους όρους της διαδικασίας που προβλέπεται στο στοιχείο γ) του ίδιου άρθρου, σύμφωνα με το οποίο η χορήγηση των παροχών αυτών υπόκειται σε προηγούμενη έγκριση από τον αρμόδιο οργανισμό.

(3) Συνεπώς, είναι σημαντικό να αποσαφηνισθεί η ερμηνεία του άρθρου 22 παράγραφος 1 στοιχείο α), για να προσδιορισθεί ότι εφαρμόζεται και για την υγειονομική περίθαλψη που χρειάζονται οι έγκυες τακτικά έως την αρχή της 38ης εβδομάδας της εγκυμοσύνης,

Ενεργώντας σύμφωνα με το άρθρο 80 παράγραφος 3 του κανονισμού (ΕΟΚ) αριθ. 1408/71,

ΑΠΟΦΑΣΙΖΕΙ:

1. Η παροχή υγειονομικής περίθαλψης σε σχέση με την εγκυμοσύνη ή τον τοκετό, πριν από την αρχή της 38ης εβδομάδας της εγκυμοσύνης, η οποία παρέχεται σε ένα άλλο κράτος μέλος εκτός του αρμόδιου κράτους ή του κράτους κατοικίας σε πρόσωπο που δύναται να επικαλεσθεί τις διατάξεις του άρθρου 22 παράγραφος 1 στοιχείο α) του κανονισμού (ΕΟΚ) αριθ. 1408/71, πρέπει να θεωρούνται άμεσα αναγκαίες σύμφωνα με τις ανωτέρω διατάξεις, με την προϋπόθεση ότι οι λόγοι αυτής της διαμονής δεν είναι ιατρικοί.

Η υγειονομική περίθαλψη αυτή παρέχεται από τον ασφαλιστικό φορέα του τόπου διαμονής σύμφωνα με τη νομοθεσία που εφαρμόζει.

2. Η παρούσα απόφαση θα δημοσιευθεί στην Επίσημη Εφημερίδα των Ευρωπαϊκών Κοινοτήτων. Εφαρμόζεται από την πρώτη ημέρα του μήνα που ακολουθεί τη δημοσίευσή της.

Ο Πρόεδρος της Διοικητικής Επιτροπής

Bengt Sibbmark

(1) ΕΕ L 149 της 5.7.1971, σ. 2.
Απόφαση του Συμβουλίου

της 21ης Ιανουαρίου 2002

για την υπογραφή και την προσωρινή εφαρμογή συμφωνίας υπό μορφή μνημονίου συμφωνίας μεταξύ της Ευρωπαϊκής Κοινότητας και της Αραβικής Δημοκρατίας της Αιγύπτου για το εμπόριο κλωστοϋφαντουργικών προϊόντων που μονογραφήθηκε στις 12 Νοεμβρίου 2001

(2002/72/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133 σε συνδυασμό με το άρθρο 300 παράγραφος 2 πρώτο εδάφιο πρώτη πρόταση,

την πρόταση της Επιτροπής,

Εκτιμώντας τα ακόλουθα:

(1) Η Επιτροπή διαπραγματεύθηκε εξ ονόματος της Κοινότητας μνημόνιο συμφωνίας για το εμπόριο κλωστοϋφαντουργικών προϊόντων με την Αραβική Δημοκρατία της Αιγύπτου.

(2) Το μνημόνιο συμφωνίας μονογραφήθηκε στις 12 Νοεμβρίου 2001.

(3) Με την επιφύλαξη της πιθανής σύναψής του σε μεταγενέστερη ημερομηνία, το μνημόνιο συμφωνίας πρέπει να υπογραφεί εξ ονόματος της Ευρωπαϊκής Κοινότητας.

(4) Κρίνεται σκόπιμο να εφαρμοστεί το εν λόγω μνημόνιο προσωρινά, από την 1η Ιανουαρίου 2002, εν αναμονή της ολοκλήρωσης των σχετικών διαδικασιών για την επίσημη σύναψή του, με την επιφύλαξη της αμοιβαιότητας,

ΑΠΟΦΑΣΙΖΕΙ:

Άρθρο 1

Εγκρίνεται εξ ονόματος της Κοινότητας η υπογραφή του μνημονίου συμφωνίας μεταξύ της Ευρωπαϊκής Κοινότητας και της Αραβικής Δημοκρατίας της Αιγύπτου για το εμπόριο κλωστοϋφαντουργικών προϊόντων υπό την επιφύλαξη της απόφασης του Συμβουλίου για τη σύναψη του μνημονίου.

Το κείμενο του μνημονίου επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει το μνημόνιο εξ ονόματος της Κοινότητας υπό την επιφύλαξη της σύναψής του.

Άρθρο 3

Με την επιφύλαξη της αμοιβαιότητας, το μνημόνιο συμφωνίας εφαρμόζεται προσωρινά, από την 1η Ιανουαρίου 2002, εν αναμονή της ολοκλήρωσης των διαδικασιών για τηνν επίσημη σύναψή του.

Βρυξέλλες, 21 Ιανουαρίου 2002.

Για το Συμβούλιο

Ο Πρόεδρος

M. Arias Cañete
Απόφαση της Επιτροπής

της 11ης Φεβρουαρίου 2002

που τροποποιεί για τρίτη φορά την απόφαση 2000/574/EΚ για τη θέσπιση ορισμένων προστατευτικών μέτρων όσον αφορά τη λοιμώδη αναιμία του σολομού για τα σολομοειδή καταγωγής Φερόων Νήσων

[κοινοποιηθείσα υπό τον αριθμό Ε(2002) 450]

(Κείμενο που παρουσιάζει ενδιαφέρον για τον ΕΟΧ)

(2002/110/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/496/EΟΚ του Συμβουλίου, της 15ης Ιουλίου 1991, για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προέλευσης τρίτων χωρών που εισάγονται στην Κοινότητα και περί τροποποίησης των οδηγιών 89/662/EΟΚ, 90/425/EΟΚ και 90/675/EΟΚ(1), όπως τροποποιήθηκε τελευταία από την οδηγία 96/43/EΚ(2), και ιδίως το άρθρο 18 παράγραφος 7,

την οδηγία 97/78/EΚ του Συμβουλίου, της 18ης Δεκεμβρίου 1997, για τον καθορισμό των αρχών οργάνωσης των κτηνιατρικών ελέγχων των προϊόντων που εισάγονται στην Κοινότητα από τρίτες χώρες(3), και ιδίως το άρθρο 22,

Εκτιμώντας τα ακόλουθα:

(1) Τον Σεπτέμβριο 2000, η Επιτροπή εξέδωσε την απόφαση 2000/574/EΚ(4) για τη θέσπιση ορισμένων προστατευτικών μέτρων όσον αφορά τη λοιμώδη αναιμία του σολομού για τα σολομοειδή καταγωγής Φερόων Νήσων. Τα μέτρα παρατάθηκαν με την απόφαση 2001/312/EΚ(5) μέχρι την 1η Φεβρουαρίου 2002.

(2) Κατά τη διάρκεια του 2001, εντοπίστηκαν στις Φερόες Νήσους πέντε ακόμη εστίες λοιμώδους αναιμίας του σολομού. Η εξάλειψη της νόσου αυτής δεν προβλέπεται για το εγγύς μέλλον.

(3) Υπό το φως της επιδημιολογικής κατάστασης όσον αφορά τη λοιμώδη αναιμία του σολομού στις Φερόες Νήσους, τα μέτρα της απόφασης 2000/574/EΚ παρατείνονται μέχρι την 1η Φεβρουαρίου 2003.

(4) Θα πρέπει να παραταθούν τα περιοριστικά μέτρα όσον αφορά τα αυγά και τους γαμέτες των σολομειδών που προβλέπονται στο άρθρο 1 παράγραφος 2 της απόφασης 2000/574/EΚ μέχρις ότου εξεταστεί και αξιολογηθεί δεόντως ο κίνδυνος μετάδοσης της λοιμώδους αναιμίας του σολομού μέσω των προϊόντων αυτών. Συνεπώς, θα πρέπει να παραταθεί και η περίοδος επανεξέτασης των μέτρων αυτών μέχρι την 1η Φεβρουαρίου 2003.

(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο άρθρο 4 της απόφασης 2000/574/EΚ, η ημερομηνία "1η Φεβρουαρίου 2002" αντικαθίσταται από την ημερομηνία "1η Φεβρουαρίου 2003".

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 11 Φεβρουαρίου 2002.

Για την Επιτροπή

David Byrne

Μέλος της Επιτροπής

(1) ΕΕ L 268 της 24.9.1991, σ. 56.

(2) ΕΕ L 162 της 1.7.1996, σ. 1.

(3) ΕΕ L 24 της 30.1.1998, σ. 9.

(4) ΕΕ L 240 της 23.9.2000, σ. 26.

(5) ΕΕ L 109 της 19.4.2001, σ. 66.
Απόφαση του Συμβουλίου

της 17ης Δεκεμβρίου 2001

σχετικά με τη σύναψη πρόσθετου πρωτοκόλλου στην ευρωπαϊκή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Εσθονίας, αφετέρου, για τον καθορισμό των εμπορικών ρυθμίσεων για ορισμένα ψάρια και προϊόντα αλιείας

(2002/57/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133, σε συνδυασμό με το άρθρο 300 παράγραφος 2, πρώτο εδάφιο, πρώτη πρόταση,

την πρόταση της Επιτροπής,

Εκτιμώντας τα ακόλουθα:

(1) Είναι σκόπιμο να συμπληρωθεί, με πρόσθετο πρωτόκολλο, η ευρωπαϊκή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Εσθονίας, αφετέρου(1), ώστε να προβλεφθούν προτιμησιακοί όροι για την εισαγωγή, στην Κοινότητα, ορισμένων ψαριών και προϊόντων αλιείας καταγωγής Δημοκρατίας της Εσθονίας, και στη Δημοκρατία της Εσθονίας, ορισμένων ψαριών και προϊόντων της αλιείας καταγωγής Κοινότητας.

(2) Για το σκοπό αυτό, θα πρέπει να προστεθεί στην εν λόγω ευρωπαϊκή συμφωνία νέο πρωτόκολλο που καθορίζει εμπορικές ρυθμίσεις για ορισμένα ψάρια και προϊόντα της αλιείας.

(3) Θα πρέπει να εγκριθεί το πρωτόκολλο,

ΑΠΟΦΑΣΙΖΕΙ:

Άρθρο 1

Εγκρίνεται εξ ονόματος της Κοινότητας το πρόσθετο πρωτόκολλο στην ευρωπαϊκή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Εσθονίας, αφετέρου, για τον καθορισμό των εμπορικών ρυθμίσεων για ορισμένα ψάρια και προϊόντα αλιείας.

Το κείμενο του πρωτοκόλλου επισυνάπτεται στην παρούσα απόφαση.

Άρθρο 2

Από την ημερομηνία ενάρξεως ισχύος του παρόντος πρωτοκόλλου, τα παραρτήματα I και V του κανονισμού (ΕΚ) αριθ. 2178/95 του Συμβουλίου, της 8ης Αυγούστου 1995, σχετικά με το άνοιγμα και τον τρόπο διαχείρισης κοινοτικών δασμολογικών ποσοστώσεων και οροφών για ορισμένα βιομηχανικά και αλιευτικά προϊόντα, καταγωγής Εσθονίας, Λετονίας και Λιθουανίας, καθώς και σχετικά με τις λεπτομέρειες προσαρμογής των εν λόγω ποσοστώσεων και οροφών(2).

Άρθρο 3

Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει το πρωτόκολλο δεσμεύοντας την Κοινότητα.

Βρυξέλλες, 17 Δεκεμβρίου 2001.

Για το Συμβούλιο

Ο Πρόεδρος

A. Neyts-Uyttebroeck

(1) ΕΕ L 68 της 9.3.1998, σ. 3.

(2) ΕΕ L 223 της 20.9.1995, σ. 1· κανονισμός όπως τροποποιήθηκε τελευταία από τον κανονισμό της Επιτροπής (ΕΚ) αριθ. 2206/98 (ΕΕ L 278, 15.10.1998, σ. 16).
Απόφαση του Συμβουλίου

της 10ης Δεκεμβρίου 2001

σχετικά με τη σύναψη πρόσθετου πρωτοκόλλου στη συμφωνία σύνδεσης μεταξύ της Ευρωπαϊκής Οικονομικής Κοινότητας και της Μάλτας, για τον καθορισμό των εμπορικών ρυθμίσεων για ορισμένα ψάρια και προϊόντα αλιείας

(2002/9/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133, σε συνδυασμό με το άρθρο 300 παράγραφος 2 πρώτο εδάφιο πρώτη πρόταση,

την πρόταση της Επιτροπής,

Εκτιμώντας τα ακόλουθα:

(1) Κρίνεται σκόπιμο να συμπληρωθεί, με πρόσθετο πρωτόκολλο, η συμφωνία σύνδεσης μεταξύ της Ευρωπαϊκής Οικονομικής Κοινότητας και της Μάλτας(1), ώστε να εισαχθούν προτιμησιακοί όροι για την εισαγωγή στην Κοινότητα ορισμένων ψαριών και προϊόντων αλιείας καταγωγής Δημοκρατίας της Μάλτας και για την εισαγωγή στη Δημοκρατία της Μάλτας ορισμένων ψαριών και προϊόντων αλιείας καταγωγής Κοινότητας.

(2) Προς το σκοπό αυτό, θα πρέπει να προστεθεί στην εν λόγω συμφωνία σύνδεσης ένα νέο πρωτόκολλο το οποίο θα καθορίζει τις εμπορικές ρυθμίσεις για ορισμένα ψάρια και προϊόντα της αλιείας.

(3) Θα πρέπει να εγκριθεί το πρωτόκολλο,

ΑΠΟΦΑΣΙΖΕΙ:

Άρθρο 1

Εγκρίνεται εξ ονόματος της Κοινότητας το πρόσθετο πρωτόκολλο στη συμφωνία σύνδεσης μεταξύ της Ευρωπαϊκής Οικονομικής Κοινότητας και της Μάλτας, για τον καθορισμό των εμπορικών ρυθμίσεων για ορισμένα ψάρια και προϊόντα αλιείας.

Το κείμενο του πρόσθετου πρωτοκόλλου επισυνάπτεται στην παρούσα απόφαση.

Άρθρο 2

Ανοίγεται μια δασμολογική ποσόστωση 1500 τόνων με δασμό 7,5 % και αύξοντα αριθμό 09.1461, που καλύπτει τους δώδεκα πρώτους μήνες εφαρμογής του πρωτοκόλλου, για τα λαυράκια (Dicentrarchus labrax), τις σπαρίδες θάλασσας (Dentex dentex και Pagellus spp.) και τις τσιπούρες (Sparus aurata) που υπάγονται στους κωδικούς 0302 69 94, 0302 69 91 και 0302 69 95, καταγωγής Μάλτας. Το επόμενο έτος η δασμολογική ποσόστωση θα αυξηθεί σε 1750 τόνους με μηδενικό δασμό. Η διαχείριση της εν λόγω δασμολογικής ποσόστωσης γίνεται από την Επιτροπή σύμφωνα με τις διατάξεις των άρθρων 308α και 308β του κανονισμού (ΕΟΚ) αριθ. 2454/93(2).

Άρθρο 3

Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει το πρωτόκολλο δεσμεύοντας την Κοινότητα.

Βρυξέλλες, 10 Δεκεμβρίου 2001.

Για το Συμβούλιο

Ο Πρόεδρος

L. Michel

(1) ΕΕ L 61 της 14.3.1971, σ. 3.

(2) ΕΕ L 253 της 11.10.1993, σ. 1· κανονισμός όπως τροποποιήθηκε τελευταία από τον κανονισμό (EΚ) αριθ. 993/2001 (ΕΕ L 141 της 28.5.2001, σ. 1).
Διορθωτικό στην απόφαση 2002/731/ΕΚ της Επιτροπής, της 30ής Μαΐου 2002, σχετικά με τις τεχνικές προδιαγραφές διαλειτουργικότητας του υποσυστήματος ελέγχου-χειρισμού και σηματοδότησης του διευρωπαϊκού σιδηροδρομικού συστήματος μεγάλης ταχύτητας που αναφέρεται στο άρθρο 6 παράγραφος 1 της οδηγίας 96/48/ΕΚ

(Επίσημη Εφημερίδα των Ευρωπαϊκών Κοινοτήτων L 245 της 12ης Σεπτεμβρίου 2002)

Σελίδα 41, μετά τον όρο "ΠΑΡΑΡΤΗΜΑ" και τον τίτλο "ΤΕΧΝΙΚΕΣ ΠΡΟΔΙΑΓΡΑΦΕΣ ΔΙΑΛΕΙΤΟΥΡΓΙΚΟΤΗΤΑΣ ΤΟΥ ΥΠΟΣΥΣΤΗΜΑΤΟΣ ΕΛΕΓΧΟΥ-ΧΕΙΡΙΣΜΟΥ ΚΑΙ ΣΗΜΑΤΟΔΟΤΗΣΗΣ", προστίθεται ο ακόλουθος πίνακας περιεχομένων:

"ΠΕΡΙΕΧΟΜΕΝΑ

>ΘΕΣΗ ΠΙΝΑΚΑ>"
Απόφαση του Ευρωπαϊκού Κοινοβουλίου και του Συμβουλίου

της 14ης Δεκεμβρίου 2000

σχετικά με την κινητοποίηση του μέσου ευελιξίας

(σημείο 24 της διοργανικής συμφωνίας της 6ης Μαΐου 1999 σχετικά με τη δημοσιονομική πειθαρχία και τη βελτίωση της διαδικασίας του προϋπολογισμού)

(2001/691/ΕΚ)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη διοργανική συμφωνία σχετικά με τη δημοσιονομική πειθαρχία και τη βελτίωση της διαδικασίας του προϋπολογισμού(1), και ιδίως το σημείο 24 αυτής,

την πρόταση της Επιτροπής,

τα συμπεράσματα της διαβούλευσης ανάμεσα στο Συμβούλιο και σε μια αντιπροσωπεία του Ευρωπαϊκού Κοινοβουλίου με τη συμμετοχή της Επιτροπής, η οποία έγινε στις 23 Νοεμβρίου 2000, επ' ευκαιρία της δεύτερης ανάγνωσης του προϋπολογισμού του 2001 από το Συμβούλιο,

Εκτιμώντας τα ακόλουθα:

(1) Μετά τις εξελίξεις που συνέβησαν στη Σερβία, πληρούνται τώρα οι πολιτικοί όροι σ' αυτή τη χώρα για να ενταχθεί στο πρόγραμμα βοήθειας για την ανασυγκρότηση, την ανάπτυξη και τη σταθερότητα, που αφορά ολόκληρη την περιοχή των Δυτικών Βαλκανίων.

(2) Η αρχική βοήθεια για τη Σερβία που προέβλεπε το προσχέδιο του προϋπολογισμού της Επιτροπής για το 2001, η οποία ανερχόταν σε 40 εκατ. ευρώ και είχε ως στόχο να βοηθήσει τις δημοκρατικές δυνάμεις αυτής της χώρας και τις πόλεις οι οποίες βρίσκονταν υπό τον έλεγχο της αντιπολίτευσης, πρέπει να επεκταθεί στη χρηματοδότηση των προσπαθειών ανασυγκρότησης και το ποσό της να ανέλθει στα 240 εκατ. ευρώ για το εν λόγω έτος.

(3) Μετά την εξέταση των πιστώσεων που θα πρέπει να προβλεφθούν για το σύνολο των δράσεων που καλύπτονται από τον τομέα 4 "Εξωτερικές δράσεις" των δημοσιονομικών προοπτικών, τα δύο σκέλη της αρμόδιας για τον προϋπολογισμό αρχής συμφωνούν ότι αυτή η συμπληρωματική δαπάνη δεν μπορεί να χρηματοδοτηθεί κατά το 2001 εντός των πλαισίων του ανώτατου ορίου που έχει καθοριστεί γι' αυτόν τον τομέα.

(4) Επομένως πληρούνται οι όροι προσφυγής στο μέσο ευελιξίας, όπως προβλέπεται από το σημείο 24 της προαναφερθείσας διοργανικής συμφωνίας,

ΑΠΟΦΑΣΙΖΟΥΝ:

Άρθρο 1

Στα πλαίσια του προϋπολογισμού για το έτος 2001, ζητείται η ανάληψη του ποσού των 200 εκατ. ευρώ από το μέσο ευελιξίας.

Άρθρο 2

Το ποσό αυτό εγγράφεται στο κεφάλαιο B7-54 του προϋπολογισμού του 2001 με στόχο την ανασυγκρότηση της Σερβίας.

Άρθρο 3

Η παρούσα απόφαση θα δημοσιευθεί στην Επίσημη Εφημερίδα των Ευρωπαϊκών Κοινοτήτων ταυτόχρονα με τον προϋπολογισμό για το έτος 2001.

Στρασβούργο, 14 Δεκεμβρίου 2000.

Για το Ευρωπαϊκό Κοινοβούλιο

Η Πρόεδρος

N. Fontaine

Για το Συμβούλιο

Ο Πρόεδρος

F. Parly

(1) ΕΕ C 172 της 18.6.1999, σ. 1.
Απόφαση του Συμβουλίου

της 26ης Ιουνίου 2001

σχετικά με την προσχώρηση της Ευρωπαϊκής Κοινότητας στον κανονισμό αριθ. 109 της Οικονομικής Επιτροπής των Ηνωμένων Εθνών για την Ευρώπη για την έγκριση της παραγωγής αναγομωμένων ελαστικών επισώτρων για επαγγελματικά οχήματα και τα ρυμουλκούμενά τους

(2001/507/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 97/836/ΕΚ του Συμβουλίου, της 27ης Νοεμβρίου 1997, ενόψει της προσχώρησης της Ευρωπαϊκής Κοινότητας στη συμφωνία της Οικονομικής Επιτροπής των Ηνωμένων Εθνών για την Ευρώπη σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν ή/και να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές "αναθεωρημένη συμφωνία του 1958"(1), και ιδίως το άρθρο 3 παράγραφος 3 και το άρθρο 4 παράγραφος 2 δεύτερη περίπτωση,

την πρόταση της Επιτροπής(2),

τη σύμφωνη γνώμη του Ευρωπαϊκού Κοινοβουλίου(3),

Εκτιμώντας τα ακόλουθα:

(1) Οι ομοιόμορφες προδιαγραφές του κανονισμού αριθ. 109 της Οικονομικής Επιτροπής των Ηνωμένων Εθνών για την Ευρώπη περί εγκρίσεως της παραγωγής ανογομωμένων ελαστικών επισώτρων για επαγγελματικά οχήματα και τα ρυμουλκούμενά τους αποσκοπούν στην άρση των τεχνικών εμποδίων στην εμπορία μηχανοκίνητων οχημάτων μεταξύ των συμβαλλομένων μερών όσον αφορά τα αναγομωμένα ελαστικά επίσωτρα και στην εξασφάλιση υψηλού επιπέδου ασφάλειας και περιβαλλοντικής προστασίας.

(2) Ο κανονισμός αριθ. 109 κοινοποιήθηκε στα συμβαλλόμενα μέρη και άρχισε να ισχύει για όλα τα συμβαλλόμενα μέρη που δεν γνωστοποίησαν τη διαφωνία τους μέχρι την ή τις ημερομηνίες που καθορίζονται στον κανονισμό που είναι προσαρτημένος στην αναθεωρημένη συμφωνία του 1958.

(3) Προκειμένου να επιτραπεί στις επιχειρήσεις να λάβουν τα δέοντα μέτρα για την έγκαιρη συμμόρφωσή τους με τις διατάξεις του κανονισμού αριθ. 109 ώστε να μη διαταραχθεί η αγορά των αναγομωμένων ελαστικών επισώτρων, ιδίως εξαιτίας διαφορετικών ημερομηνιών ενάρξεως ισχύος στα διάφορα κράτη μέλη, η ενιαία εφαρμογή στην Κοινότητα του κανονισμού αυτού θα ρυθμιστεί σε επόμενο στάδιο μέσω κοινοτικής οδηγίας. Ο κανονισμός αριθ. 109 δεν θα ενταχθεί, ωστόσο, στο σύστημα εγκρίσεως τύπου μηχανοκίνητων οχημάτων και των ρυμουλκουμένων τους,

ΑΠΟΦΑΣΙΖΕΙ:

Άρθρο μόνο

Η Ευρωπαϊκή Κοινότητα προσχωρεί στον κανονισμό αριθ. 109 της Οικονομικής Επιτροπής των Ηνωμένων Εθνών για την Ευρώπη για την έγκριση της παραγωγής αναγομωμένων ελαστικών επισώτρων για μηχανοκίνητα οχήματα και τα ρυμουλκούμενά τους.

Το κείμενο του κανονισμού επισυνάπτεται στην παρούσα απόφαση(4).

Λουξεμβούργο, 26 Ιουνίου 2001.

Για το Συμβούλιο

Ο Πρόεδρος

T. Östros

(1) ΕΕ L 346 της 17.12.1997, σ. 78.

(2) ΕΕ C 274 Ε της 26.9.2000, σ. 79.

(3) Γνώμη που διατυπώθηκε στις 15 Μαΐου 2001 (δεν έχει ακόμη δημοσιευθεί στην Επίσημη Εφημερίδα).

(4) Ο κανονισμός θα δημοσιευθεί προσεχώς στην Επίσημη Εφημερίδα.
Απόφαση της Επιτροπής

της 21ης Μαΐου 2001

για τη θέσπιση ειδικών μέτρων στον τομέα του βοείου κρέατος για τη Γερμανία, βάσει του κανονισμού (ΕΚ) αριθ. 2777/2000

[κοινοποιηθείσα υπό τον αριθμό Ε(2001) 1441]

(Το κείμενο στη γερμανική γλώσσα είναι το μόνο αυθεντικό)

(2001/434/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1254/1999 του Συμβουλίου, της 17ης Μαΐου 1999, για την κοινή οργάνωση αγοράς στον τομέα του βοείου κρέατος(1), και ιδίως το άρθρο 38 παράγραφος 2,

Εκτιμώντας τα ακόλουθα:

(1) Ο κανονισμός (ΕΚ) αριθ. 2777/2000 της Επιτροπής, της 18ης Δεκεμβρίου 2000, για τη θέσπιση εξαιρετικών μέτρων στήριξης για την αγορά βοείου κρέατος(2), όπως τροποποιήθηκε από τον κανονισμό (ΕΚ) αριθ. 111/2001(3), ορίζει στο άρθρο 3 παράγραφος 4 ότι τα κράτη μέλη μπορούν να λάβουν άδεια να διακόψουν την εφαρμογή του οικείου συστήματος αγορών όταν μπορεί να αποδειχθεί ότι διαθέτουν επαρκή δυναμικότητα υποβολής σε δοκιμασία για ανίχνευση ΣΕΒ όλων των ζώων ηλικίας άνω των 30 μηνών που προορίζονται για κανονική σφαγή. Η Γερμανία προσκόμισε στην Επιτροπή τέτοια αποδεικτικά στοιχεία και κατά συνέπεια, αφού το ζήτησε, θα πρέπει να δοθεί σ' αυτό κράτος μέλος η άδεια να διακόψει την εφαρμογή του συστήματος.

(2) Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής διαχείρισης βοείου κρέατος,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Επιτρέπεται στην Γερμανία να διακόψει την εφαρμογή του συστήματος αγορών που θεσπίζεται με τον κανονισμό (ΕΚ) αριθ. 2777/2000.

Άρθρο 2

Η παρούσα απόφαση απευθύνεται στην Ομοσπονδιακή Δημοκρατία της Γερμανίας.

Βρυξέλλες, 21 Μαΐου 2001.

Για την Επιτροπή

Franz Fischler

Μέλος της Επιτροπής

(1) ΕΕ L 160 της 26.6.1999, σ. 21.

(2) ΕΕ L 321 της 19.12.2000, σ. 47.

(3) ΕΕ L 19 της 20.1.2001, σ. 11.